
Татарстанда комбайнчылар арасында Татарстан Республикасы Президенты грантына бәйге игълан ителде.

Бу хакта ТР Хөкүмәте йортында узган киңәшмәдә ТР Премьер-министры урынбасары - авыл хуҗалыгы һәм азык-төлек министры Марат Җәббаров хәбәр итте.

Киңәшмәне видеоконференция режимында ТР Премьер-министры Алексей Песошин уздырды.

“Урып-җыю конвейерының барлык участокларындагы югары җитештерүчән хезмәт күбесенчә хезмәткәрләрне стимуллаштыру алымнарын уңышлы куллануга бәйле”, - дип белдерде авыл хуҗалыгы министры.

Ул муниципаль район җитәкчеләренә нәтиҗәләрне объектив төстә санауларын, мәгълүматларны ТР Авыл хуҗалыгы һәм азык-төлек министрлыгына үз вакытында тәкъдим итүләрен сорап мөрәҗәгать итте.

Марат Җәббаров шулай ук искә төшергәнчә, комбайнчылар бәйгесе кысаларында 100 мең сумлык 200 премия булдырылган.
Татарстанда ТР Президенты грантына комбайнчылар бәйгесе башлана